ddrg/super_eurlex huggingface dataset:
DA Den Europæiske Unions Tidende C 114/5

Domstolens dom (Første Afdeling) af 28. februar 2013 — Inalca SpA — Industria Alimentari Carni og Cremonini SpA mod Europa-Kommissionen

(Sag C-460/09 P) (1)

(Appel - Den Europæiske Unions erstatningsansvar uden for kontraktforhold - konstatering af uregelmæssigheder med hensyn til eksportrestitutioner for oksekød ved udførsel til Jordan - OLAF’s undersøgelse - fremsendelse af OLAF’s konklusioner til de nationale myndigheder - sikkerhedsstillelse - påstand om tilbagebetaling af tilknyttede omkostninger - årsagsforbindelse - kontraappel - forældelsesfrist - begyndelsestidspunkt)

2013/C 114/03

Processprog: italiensk

Parter

Appellanter: Inalca SpA — Industria Alimentari Carni og Cremonini SpA (ved avvocati C. D’Andria og F. Sciaudone)

Den anden part i appelsagen: Europa-Kommissionen (ved V. Di Bucci og P. Rossi, som befuldmægtigede)

Sagens genstand

Appel af kendelse afsagt af Retten i Første Instans (Sjette Afdeling) den 4. september 2009, Inalca og Cremonini mod Kommissionen (sag T-174/06), hvorved Retten frifandt Kommissionen for et søgsmål om erstatningsansvar uden for kontraktforhold med henblik på genoprettelse af sagsøgernes påståede tab som følge af de italienske myndigheders meddelelse af konklusioner af en undersøgelse fra Det Europæiske Kontor for Bekæmpelse af Svig (OLAF) om efterprøvelse af lovligheden af visse eksportrestitutioner til oksekød bestemt til Jordan, som rejste tvivl om sagsøgerne

Konklusion

1) Appellen og kontraappellen forkastes.

2) Inalca SpA — Industria Alimentari Carni og Cremonini SpA betaler sagens omkostninger i forbindelse med hovedappellen.

3) Europa-Kommissionen betaler sagens omkostninger i forbindelse med kontraappellen.

(1) EUT C 24 af 30.1.2010.
DA Den Europæiske Unions Tidende C 295/2

Domstolens dom (Store Afdeling) af 19. juli 2012 — Rådet for Den Europæiske Union mod Zhejiang Xinan Chemical Industrial Group Co. Ltd, Europa-Kommissionen og Association des utilisateurs et distributeurs de l’agrochimie européenne (Audace)

(Sag C-337/09 P) (1)

(Appel - handelspolitik - dumping - import af glyphosat med oprindelse i Kina - forordning (EF) nr. 384/96 - artikel 2, stk. 7, litra b) og c) - status som virksomhed, der driver forretning under markedsøkonomiske vilkår - begrebet »omfattende statslig indgriben« som omhandlet i artikel 2, stk. 7, litra c), første led - statslig aktionær, som reelt kontrollerer producentens generalforsamling - sidestilling af en sådan kontrol med en »omfattende indgriben« - bedømmelse af en ordning med attestering af eksportkontrakter - grænser for domstolsprøvelsen - bedømmelse af de fremlagte beviser)

2012/C 295/02

Processprog: engelsk

Parter

Appellant: Rådet for Den Europæiske Union (ved J.-P. Hix, som befuldmægtiget, og Rechtsanwalt G. Berrisch)

De andre parter i appelsagen: Zhejiang Xinan Chemical Industrial Group Co. Ltd (først ved avocat D. Horovitz, derefter ved advocaten F. Graafsma, J. Cornelis og A. Woolich samt dikigoros K. Adamantopoulos og barrister M.D. Moulis), Europa-Kommissionen (ved T. Scharf og N. Khan samt K. Talabér-Ritz, som befuldmægtigede) og Association des utilisateurs et distributeurs de l’agrochimie européenne (Audace) (ved J. Flynn, QC)

Sagens genstand

Appel af dom afsagt af Retten i Første Instans (Fjerde Afdeling) den 17. juni 2009 i sag T-498/04, Zhejiang Xinan Chemical Industrial Group mod Rådet, hvorved Retten annullerede artikel 1 i Rådets forordning (EF) nr. 1683/2004 af 24. september 2004 om indførelse af en endelig antidumpingtold på importen af glyphosat med oprindelse i Folkerepublikken Kina (EUT L 303, s. 1), for så vidt som den berører Zhejiang Xinan Chemical Industrial Group Co. Ltd. — fortolkning af artikel 2, stk. 7, litra c), i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (EFT L 56, s. 1) — status som virksomhed, der opererer under markedsøkonomiske vilkår

Konklusion

1) Appellen forkastes.

2) Rådet for Den Europæiske Union betaler sagens omkostninger, herunder omkostningerne i forbindelse med sagen om foreløbige forholdsregler.

3) Europa-Kommissionen bærer sine egne omkostninger.

(1) EUT C 282 af 21.11.2009.
DA Den Europæiske Unions Tidende C 287/2

Domstolens dom (Første Afdeling) af 12. juli 2012 — Europa-Kommissionen mod Kongeriget Spanien

(Sag C-269/09) (1)

(Traktatbrud - artikel 18 EF, 39 EF og 43 EF - EØS-aftalens artikel 28 og 31 - skattelovgivning - en skattepligtig, der flytter sin bopæl til udlandet - forpligtelse til at medregne al indkomst, som ikke er blevet beskattet, i beskatningsgrundlaget vedrørende det seneste skatteår - fortabelse af eventuel fordel, der består i henstand med betaling af skattegælden)

2012/C 287/02

Processprog: spansk

Parter

Sagsøger: Europa-Kommissionen (ved R. Lyal og F. Jimeno Fernández, som befuldmægtigede)

Sagsøgt: Kongeriget Spanien (ved M. Muñoz Pérez, som befuldmægtiget)

Intervenienter til støtte for den anden part i sagen: Forbundsrepublikken Tyskland (ved M. Lumma, C. Blaschke og K. Petersen, som befuldmægtigede), Kongeriget Nederlandene (ved C. Wissels og M. de Ree, som befuldmægtigede) og Den Portugisiske Republik (ved L. Inez Fernandes, som befuldmægtiget)

Sagens genstand

Traktatbrud — tilsidesættelse af artikel 19 EF, 38 EF og 43 EF samt artikel 28 EØS og 31 EØS — skattepligtige, der flytter deres bopæl til udlandet — forpligtelse til at medregne al indkomst, som ikke er blevet beskattet, i beskatningsgrundlaget vedrørende det seneste skatteår, hvor de er blevet anset for at være hjemmehørende skattepligtige

Konklusion

1) Kongeriget Spanien har tilsidesat sine forpligtelser i henhold til artikel 18 EF, 39 EF og 43 EF, idet det har udstedt og opretholdt en bestemmelse i artikel 14, stk. 3, i lov nr. 35/2006 af 28. november 2006 om beskatning af fysiske personers indkomst og om delvis ændring af lov om selskabsbeskatning, lov om beskatning af ikke-hjemmehørende personers indkomst samt lov om formuebeskatning (Ley 35/2006 del Impuesto sobre la Renta de las Personas Físicas y de modificación parcial de las leyes de los Impuestos sobre Sociedades, sobre la Renta de no residentes y sobre el Patrimonio), der pålægger skattepligtige, som flytter deres bopæl til en anden medlemsstat, at medregne al indkomst, som ikke er blevet beskattet, i beskatningsgrundlaget vedrørende det seneste skatteår, hvor de er blevet anset for at være hjemmehørende skattepligtige.

2) I øvrigt frifindes Kongeriget Spanien.

3) Kongeriget Spanien betaler tre fjerdedele af sagens samlede omkostninger. Europa-Kommissionen betaler den resterende fjerdedel.

4) Forbundsrepublikken Tyskland, Kongeriget Nederlandene og Den Portugisiske Republik bærer deres egne omkostninger.

(1) EUT C 220 af 12.9.2009.
DA Den Europæiske Unions Tidende C 258/2

Domstolens dom (Store Afdeling) af 26. juni 2012 — Republikken Polen mod Europa-Kommissionen

(Sag C-335/09 P) (1)

(Appel - fælles markedsordning - overgangsforanstaltninger som følge af nye medlemsstaters tiltrædelse - forordning (EF) nr. 1972/2003 om foranstaltninger for samhandelen med landbrugsprodukter - annullationssøgsmål - frist - begyndelsestidspunkt - for sent anlagt søgsmål - afvisning - ændring af en bestemmelse i forordningen - fristen begynder at løbe på ny - delvis antagelse til realitetsbehandling - anbringender - tilsidesættelse af de grundlæggende principper i et retsfællesskab og af princippet om effektiv domstolsbeskyttelse - tilsidesættelse af princippet om frie varebevægelser og princippet om forbud mod forskelsbehandling på grundlag af nationalitet - tilsidesættelse af proportionalitetsprincippet og princippet om beskyttelse af den berettigede forventning - tilsidesættelse af princippet om retsreglernes trinfølge - tilsidesættelse af artikel 41 i tiltrædelsesakten af 2003 - fejlagtig fortolkning af artikel 3 i forordning (EF) nr. 1972/2003 - tilsidesættelse af begrundelsespligten)

2012/C 258/02

Processprog: polsk

Parter

Appellant: Republikken Polen (ved M. Dowgielewicz og M. Szpunar, som befuldmægtigede)

Den anden part i appelsagen: Europa-Kommissionen (ved H. Tserepa-Lacombe, A. Stobiecka-Kuik, A. Szmytkowska og T. van Rijn, som befuldmægtigede)

Sagens genstand

Appel af dom afsagt af Retten i Første Instans (Første Udvidede Afdeling) den 10. juni 2009 i sag T-257/04, Republikken Polen mod Kommissionen for De Europæiske Fællesskaber, hvorved Retten frifandt Kommissionen for en påstand om delvis annullation af Kommissionens forordning (EF) nr. 1972/2003 af 10. november 2003 om overgangsforanstaltninger for samhandelen med landbrugsprodukter som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse (EUT L 293, s. 3), som ændret ved Kommissionens forordning (EF) nr. 230/2004 af 10. februar 2004 (EUT L 39, s. 13) samt ved Kommissionens forordning (EF) nr. 735/2004 af 20. april 2004 (EUT L 114, s. 13) — fejlagtig fortolkning af artikel 230, stk. 4, EF, artikel 3 i forordning (EF) nr. 1972/2003 samt af forordning nr. 1 om den ordning, der skal gælde for Det Europæiske Økonomiske Fællesskab på det sproglige område (EUT L 17, s. 385) — tilsidesættelse af artikel 253 EF og tiltrædelsesaktens artikel 41, princippet om en effektiv domstolsbeskyttelse samt solidaritetsprincippet, proportionalitetsprincippet, princippet om forbud mod forskelsbehandling, princippet om god tro og princippet om beskyttelse af den berettigede forventning — rettergangsfejl, der førte til, at Retten forkastede anbringenderne om en tilsidesættelse af solidaritetsprincippet og princippet om god tro

Konklusion

1) Appellen forkastes.

2) Republikken Polen bærer sine egne omkostninger og betaler Europa-Kommissionens omkostninger.

(1) EUT C 282 af 21.11.2009.
DA Den Europæiske Unions Tidende C 258/2

Domstolens dom (Store Afdeling) af 26. juni 2012 — Republikken Polen mod Europa-Kommissionen

(Sag C-336/09 P) (1)

(Appel - fælles markedsordning - overgangsforanstaltninger som følge af nye medlemsstaters tiltrædelse - forordning (EF) nr. 60/2004 om overgangsforanstaltninger for sukker - annullationssøgsmål - frist - begyndelsestidspunkt - for sent anlagt - afvisning - anbringender - tilsidesættelse af de grundlæggende principper i et retsfællesskab og af princippet om effektiv domstolsbeskyttelse)

2012/C 258/03

Processprog: polsk

Parter

Appellant: Republikken Polen (først ved M. Dowgielewicz, derefter ved M. Szpunar, som befuldmægtigede)

Den anden part i appelsagen: Europa-Kommissionen (ved H. Tserepa-Lacombe, A. Stobiecka-Kuik, A. Szmytkowska og T. van Rijn, som befuldmægtigede)

Sagens genstand

Appel af kendelse af Retten i Første Instans (Første Udvidede Afdeling) den 10. juni 2009 i sag T-258/04, Polen mod Kommissionen, hvorved Retten afviste det søgsmål, der var anlagt med påstand om delvis annullation af Kommissionens forordning (EF) nr. 60/2004 af 14. januar 2004 om overgangsforanstaltninger for sukker som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse (EUT L 9, s. 8) — datoen, hvorfra fristen for at rejse annullationssøgsmål begynder at løbe — fejlfortolkning af artikel 230, fjerde afsnit, EF, i forordning nr. 1 om den ordning, der skal gælde for Det Europæiske Økonomiske Fællesskab på det sproglige område (EFT 1952-1958, s. 59) — overtrædelse af såvel retten til effektiv retsbeskyttelse som solidaritetsprincippet og princippet om god tro — rettergangsfejl i forbindelse med Retten i Første Instans’ afvisning af at tage stilling til påstandene i forhold til overtrædelsen af disse principper

Konklusion

1) Kendelse afsagt af De Europæiske Fællesskabers Ret i Første Instans den 10. juni 2009, Polen mod Kommissionen (sag T-258/04), ophæves.

2) Sagen hjemvises til Den Europæiske Unions Ret, for at den kan træffe afgørelse om Republikken Polens påstand om annullation af artikel 5, artikel 6, stk. 1-3, artikel 7, stk. 1, og artikel 8, stk. 2, litra a), i Kommissionens forordning (EF) nr. 60/2004 af 14. januar 2004 om overgangsforanstaltninger for sukker som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse.

3) Afgørelsen om sagens omkostninger udsættes.

(1) EUT C 282 af 21.11.2009.
1)

Kongeriget Nederlandene har tilsidesat sine forpligtelser i henhold til artikel 45 TEUF og artikel 7, stk. 2, i Rådets forordning nr. 1612/68/EØF af 15. oktober 1968 om arbejdskraftens frie bevægelighed inden for Fællesskabet, som ændret ved Rådets forordning (EØF) nr. 2434/92 af 27. juli 1992, idet det har indført et bopælskrav, nemlig den såkaldte »tre-ud-af-seks-års-regel«, som vandrende arbejdstagere og deres familiemedlemmer, som stadig forsørges af dem, skal opfylde for at kunne komme i betragtning til støtte til videregående studier, der gennemføres uden for Nederlandene.
DA Den Europæiske Unions Tidende C 151/2

Domstolens dom (Anden Afdeling) af 29. marts 2012 — Europa-Kommissionen mod Republikken Polen, Ungarn, Republikken Litauen, Den Slovakiske Republik og Det Forenede Kongerige Storbritannien og Nordirland

(Sag C-504/09 P) (1)

(Appel - miljø - direktiv 2003/87/EF - ordning for handel med kvoter for drivhusgasemissioner - Republikken Polens nationale plan for tildeling af drivhusgasemissionskvoter for perioden 2008-2012 - artikel 9, stk. 1 og 3, og artikel 11, stk. 2, i direktiv 2003/87 - medlemsstaternes og Kommissionens respektive beføjelser - ligebehandling)

2012/C 151/02

Processprog: polsk

Parter

Appellant: Europa-Kommissionen (ved E. Kružíková og K. Herrmann, som befuldmægtigede)

Intervenient til støtte for sagsøgeren: Kongeriget Danmark (ved C. Vang, som befuldmægtiget)

De andre parter i appelsagen: Republikken Polen (ved M. Szpunar, M. Nowacki og B. Majczyna, som befuldmægtigede), Ungarn, Republikken Litauen, Den Slovakiske Republik og Det Forenede Kongerige Storbritannien og Nordirland (ved H. Walker, som befuldmægtiget, og barrister J. Maurici)

Intervenienter til støtte for Republikken Polen: Den Tjekkiske Republik (ved M. Smolek og D. Hadroušek, som befuldmægtigede) og Rumænien (ved conseillers V. Angelescu og A. Cazacioc)

Sagens genstand

Appel af dom afsagt af Retten i Første Instans (Anden Afdeling) den 23. september 2009 i sag T-183/08, Polen mod Kommissionen, hvorved Retten annullerede Kommissionens beslutning K(2007) 1295 endelig af 26. marts 2007 vedrørende den nationale plan for tildeling af drivhusgasemissionskvoter, som Republikken Polen har fremlagt for 2008-2012 i henhold til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EUT L 275, s. 32) — ne ultra petita-princippet — legalitetskontrollens grænser — tilsidesættelse af artikel 48, stk. 2, i Rettens procesreglement — fortolkning af artikel 296 i TEUF, af artikel 9, stk. 3, i direktiv 2003/87/EF samt af artikel 1, stk. 1, artikel 2, stk. 1, og artikel 3, stk. 1, i Kommissionens beslutning K(2007) 1295 endelig

Konklusion

1) Appellen forkastes.

2) Europa-Kommissionen betaler sagens omkostninger.

3) Den Tjekkiske Republik, Kongeriget Danmark, Rumænien og Det Forenede Kongerige Storbritannien og Nordirland bærer deres egne omkostninger.

(1) EUT C 51 af 27.2.2010.
DA Den Europæiske Unions Tidende C 151/2

Domstolens dom (Anden Afdeling) af 29. marts 2012 — Europa-Kommissionen mod Republikken Estland, Republikken Litauen, Den Slovakiske Republik og Det Forenede Kongerige Storbritannien og Nordirland

(Sag C-505/09 P) (1)

(Appel - miljø - direktiv 2003/87/EF - ordning for handel med kvoter for drivhusgasemissioner - Republikken Estlands nationale plan for tildeling af emissionskvoter for perioden 2008-2012 - medlemsstaternes og Kommissionens respektive beføjelser - artikel 9, stk. 1 og 3, og artikel 11, stk. 2, i direktiv 2003/87 - ligebehandling - princippet om god forvaltningsskik)

2012/C 151/03

Processprog: estisk

Parter

Appellant: Europa-Kommissionen (ved E. Kružíková, E. Randvere og E. White, som befuldmægtigede)

Intervenient til støtte for sagsøgeren: Kongeriget Danmark (ved C. Vang, som befuldmægtiget)

De andre parter i appelsagen: Republikken Estland (ved L. Uibo og M. Linntam, som befuldmægtigede), Republikken Litauen, Den Slovakiske Republik og Det Forenede Kongerige Storbritannien og Nordirland

Intervenienter til støtte for Republikken Estland: Den tjekkiske Republik (ved M. Smolek, som befuldmægtiget) og Republikken Letland (ved K. Drēviņa og M.I. Kalniņš, som befuldmægtigede)

Sagens genstand

Appel af dom afsagt af Retten i Første Instans (Syvende Afdeling) den 23. september 2009 i sag T-263/07, Estland mod Kommissionen, hvorved Retten annullerede Kommissionens beslutning af 4. maj 2007 om den nationale plan for tildeling af drivhusgasemissionskvoter, som Republikken Estland har fremlagt for perioden 2008-2012 i henhold til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EUT L 275, s. 32) — urigtig retlig vurdering af, om annullationssøgsmålet kunne antages til realitetsbehandling — fejlfortolkning af artikel 9, stk. 1 og 3, og af artikel 11, stk. 2, i direktiv 2003/87/EF samt af det almindelige ligebehandlingsprincip — fejlfortolkning af indholdet og rækkevidden af princippet om god forvaltning — urigtig vurdering af bestemmelserne i den anfægtede beslutning som værende uadskillelige, hvilket førte til, at denne beslutning blev annulleret i sin helhed og ikke delvist

Konklusion

1) Appellen forkastes.

2) Europa-Kommissionen betaler sagens omkostninger.

3) Den Tjekkiske Republik, Kongeriget Danmark og Republikken Letland bærer deres egne omkostninger.

(1) EUT C 63 af 13.3.2010.
DA Den Europæiske Unions Tidende C 133/2

Domstolens dom (Første Afdeling) af 22. marts 2012 — Den Portugisiske Republik mod Transnáutica — Transportes e Navegação, SA og Europa-Kommissionen

(Sag C-506/09 P) (1)

(Appel - toldunion - forordning (EØF) nr. 2913/92 og (EØF) nr. 2454/93 - fritagelse for importafgifter - ladninger af tobak og ethylalkohol, som er tiltænkt tredjestater - svig begået af en ansat i det momspligtige selskab)

2012/C 133/03

Processprog: engelsk

Parter

Appellant: Den Portugisiske Republik (ved L. Inez Fernandes, som befuldmægtiget)

De andre parter i appelsagen: Transnáutica — Transportes e Navegação, SA (ved abogada M. López Garrido) og Europa-Kommissionen (ved R. Lyal og L. Bouyon, som befuldmægtigede)

Intervenient til støtte for sagsøgeren: Kongeriget Spanien (ved M. Muñoz Pérez, som befuldmægtiget)

Sagens genstand

Appel af dom afsagt af Retten i Første Instans (Syvende Afdeling) den 23. september 2009 i sag T-385/05, Transnáutica mod Kommissionen, hvorved Retten annullerede Kommissionens beslutning (REM 05/2004) af 6. juli 2005, der var rettet til de portugisiske myndigheder og bestemte, at sagsøgerens fritagelse for importafgifter for et nærmere bestemt beløbs vedkommende ikke var berettiget, samt at godtgørelse for importafgifter til sagsøgeren for et andet nærmere bestemt beløbs vedkommende ikke var berettiget, idet svig begået af en af sagsøgerens ansatte uden sagsøgerens vidende ikke udgør en særlig situation, der kunne give sagsøgeren ret til fritagelse og godtgørelse for importafgifter

Konklusion

1) Appellen forkastes.

2) Den Portugisiske Republik betaler sagens omkostninger.

3) Kongeriget Spanien bærer sine egne omkostninger.

(1) EUT C 63 af 13.3.2010.
DA Den Europæiske Unions Tidende C 133/2

Domstolens dom (Store Afdeling) af 13. marts 2012 — Melli Bank plc mod Rådet for Den Europæiske Union, Den Franske Republik, Det Forenede Kongerige Storbritannien og Nordirland og Europa-Kommissionen

(Sag C-380/09 P) (1)

(Appel - fælles udenrigs- og sikkerhedspolitik - restriktive foranstaltninger over for Den Islamiske Republik Iran med det formål at forhindre nuklear spredning - indefrysning af en banks datterselskabs midler - proportionalitetsprincippet - ejerskab eller kontrol over enheden)

2012/C 133/02

Processprog: engelsk

Parter

Appellant: Melli Bank plc (ved D. Anderson og D. Wyatt, QC, barrister R. Blakeley og solicitors S. Gadhia og T. Din)

De andre parter i appelsagen: Rådet for Den Europæiske Union (ved M. Bishop og R. Szostak, som befuldmægtigede), Den Franske Republik (ved E. Belliard, G. de Bergues, L. Butel og E. Ranaivoson, som befuldmægtigede), Det Forenede Kongerige Storbritannien og Nordirland (ved S. Hathaway, som befuldmægtiget og barrister S. Lee) og Europa-Kommissionen (ved S. Boelaert og M. Konstantinidis, som befuldmægtigede)

Sagens genstand

Appel af dom afsagt af Retten i Første Instans (Anden Afdeling) den 9. juli 2009, i de forenede sager T-246/08 og T-332/08, Melli Bank plc mod Rådet for Den Europæiske Union, hvorved Retten frifandt sagsøgte for en påstand om delvis annullation af Rådets afgørelse nr. 2008/475/EF den 23. juni 2008, med hensyn til artikel 7, stk. 2, i Rådets forordning (EF) nr. 423/2007 om restriktive foranstaltninger over for Iran (EUT L 163, s. 29), for så vidt som appellantens navn er opført på listen over de personer, organer og enheder, som disse bestemmelser finder anvendelse på

Konklusion

1) Appellen forkastes.

2) Melli Bank plc betaler sagens omkostninger.

(1) EUT C 282 af 21.11.2009.
DA Den Europæiske Unions Tidende C 174/4

Domstolens dom (Femte Afdeling) af 26. april 2012 — Europa-Kommissionen mod Republikken Cypern

(Sag C-125/09) (1)

(Traktatbrud - elektroniske kommunikationsnet og -tjenester - direktiv 2002/21/EF og 2002/20/EF - ret til adgang - manglende gennemførelse inden for den fastsatte frist)

2012/C 174/03

Processprog: græsk

Parter

Sagsøger: Europa-Kommissionen (ved G. Zavvos, A. Nijenhuis og H. Krämer, som befuldmægtigede)

Sagsøgt: Republikken Cypern (ved K. Lykourgos og A. Pantazi-Lamprou, som befuldmægtigede)

Sagens genstand

Traktatbrud — tilsidesættelse af artikel 11, stk. 1, i Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) (EFT L 108, s. 33) — tilsidesættelse af artikel 4, stk. 1, i Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (tilladelsesdirektivet) (EFT L 108, s. 21) — tildeling og erhvervelse af rettigheder med henblik at gøre det muligt at installere af faciliteter på, over eller under offentlig eller privat ejendom for en virksomhed, der har tilladelse til at udbyde elektroniske kommunikationsnet.

Konklusion

1) Republikken Cypern har tilsidesat sine forpligtigelser i henhold til Europa-Parlamentets og Rådets direktiv 2002/21/EF af 7. marts 2002 om fælles rammebestemmelser for elektroniske kommunikationsnet og -tjenester (rammedirektivet) og Europa-Parlamentets og Rådets direktiv 2002/20/EF af 7. marts 2002 om tilladelser til elektroniske kommunikationsnet og -tjenester (tilladelsesdirektivet)., idet den ikke har sikret tildelingen af rettighederne til at installere faciliteter på, over eller under offentlig ejendom på grundlag af transparente procedurer, som anvendes uden forskelsbehandling og uden forsinkelse i henhold til artikel 11, stk. 1, i direktiv 2002/21/EF og artikel 4, stk. 1, i direktiv 2002/20/EF

2) Republikken Cypern betaler sagens omkostninger.

(1) EUT C 141 af 20.6.2009.